《和酬李殿院以野将游吴蜀二首》
宋代·魏野

携得筇枝背得琴，欲浮蜀浪陟吴岑。
本期胜境酬双眼，却恨虚名阻片心。
出似蓬飘宁免醉，住如匏系不妨吟。
重酬雅咏重思想，太守相留意最深。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。